
DIRECȚIA INCUBATOR DE PROIECTE
DIRECȚIA GENERALĂ INVESTIȚII ȘI MENTENAȚĂ
NR. SC2022 – 30752/08.12.2022
RAPORT DE SPECIALITATE

privind aprobarea participării Municipiului Timișoara în calitate de partener la implementarea proiectului „Cu bicicleta prin vest – traseu cicloturistic”  care va fi depus în cadrul apelului de proiecte PNRR/2022/C11, Componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național
Având în vedere propunerea înaintată Municipiului Timișoara de către Consiliul Județean Timiș de a intra într-un parteneriat în vederea depunerii proiectului „Cu bicicleta prin vest – traseu cicloturistic” care va fi depus în cadrul apelului de proiecte PNRR/2022/C11, Componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național,

Având în vedere Referatul Primarului Municipiului Timișoara  nr. SC2022-30752/08.12.2022            privind aprobarea participării Municipiului Timișoara în calitate de partener la implementarea proiectului „Cu bicicleta prin vest – traseu cicloturistic”,
Facem următoarele precizări:

Parteneri de proiect vor fi: Consiliul Județean Timiș (Județul Timiș) – lider de parteneriat, Consiliul Județean Arad (Județul Arad), Consiliul Județean Caraș Severin (Județul Caraș-Severin), Consiliul Județean Hunedoara (Județul Hunedoara), precum și alte unități administrativ-teritoriale de pe raza celor 4 județe, sub coordonarea Liderului de proiect. În calitate  de lider de parteneriat,  Consiliul Județean Timiș va semna în  numele și pe seama tuturor partenerilor cererea  de  finanțare a proiectului ” Cu bicicleta prin vest – traseu cicloturistic”.  
  Proiectul are ca obiectiv punerea în valoare a zonei de vest a țării printr-un traseu cicloturistic unitar care să evidențieze și să facă legătura între obiectivele de interes istoric, social-economic sau turistic din cadrul fiecăruia dintre cele patru județe. Traseul propus prin cele 4 județe din Regiunea de Vest va include porțiuni din traseele promovate prin apelul de proiecte: Traseul EuroVelo 6 și EuroVelo 13, Ruta Carpatica, Râuri și Via Transilvanica. Proiectul presupune definirea unui traseu pe teritoriul administrativ al Municipiului Timișoara. În conformitate cu prevederile ghidului solicitantului, în  90 de zile de la semnarea contractului de finanțare trebuie depuse documentele de proprietate pentru traseul aferent Municipiului Timișoara.
Valoarea proiectului se va calcula în funcție de numărul de km realizați. Costurile unitare aferente Investiției I.4 trebuie să se încadreze în valoarea de cost  unitar mediu/km de traseu cicloturistic amenajat, de 82.500 euro/km, fără TVA (bugetul total alocat/ 3.000 km trasee  cicloturistice).

Bugetul eligibil alocat pentru realizarea unui traseu cicloturistic se determină prin înmulțirea lungimii traseului cicloturistic (în km, rotunjit la 0 decimale) și a costului unitar mediu (82.500 euro/km, fără TVA).
        Pentru Municipiul Timișoara s-a luat în considerare un traseu de cca. 16 km ce asigură continuitatea pistei de biciclete din cadrul proiectului „Cu bicicleta prin vest – traseu cicloturistic” ținând cont de condițiile de eligibilitate.
Ținând cont de cele mai sus exprimate, precum și de condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C11/I.4, componenta 11 — Turism și cultură, investiția I.4 — Implementarea a 3.000 km trasee cicloturistice, aprobate prin ORDINUL nr. 3.047 din 29 noiembrie 2022, publicat în Monitorul Oficial, Partea I, nr. 1158 bis din 29.11. 2022.
propunem spre aprobarea Consiliului Local al Municipiului Timișoara, după cum urmează:
· Art. 1. – Se aprobă participarea  Municipiului Timișoara, alături de alte unități administrativ-teritoriale din cadrul județului dar și din județele învecinate, la implementarea proiectului „Cu bicicleta prin vest – traseu cicloturistic” din Investiția I.4 ”Implementarea a 3.000 km de trasee cicloturistice la nivel național” finanțat din PNRR, Componenta 11 – Turism și cultură, conform modelului de acord de parteneriat din Anexa 1, parte integrantă la prezenta hotărâre.
· Art. 2. – Se mandatează primarul Municipiului Timișoara să semneze în numele și pe seama Municipiului Timișoara Acordul de Parteneriat la cererea de finanțare a proiectului „Cu bicicleta prin vest – traseu cicloturistic” din Investiția I.4 ”Implementarea a 3.000 km de trasee cicloturistice la nivel național” cu toate anexele acesteia, a tuturor documentelor aferente proiectului și să reprezinte Municipiul Timișoara și Consiliul Local al Municipiului în relația cu Ministerul Dezvoltări  Lucrărilor Publice și Administrației.
· Art. 3. – Primarul Municipiului Timișoara împreună cu aparatul de specialitate vor duce la îndeplinire prevederile prezentei hotărâri.
Luând în considerare prevederile legale expuse în prezentul raport, apreciem că Proiectul de hotărâre privind aprobarea participării Municipiului Timișoara în calitate de partener la implementarea proiectului „Cu bicicleta prin vest – traseu cicloturistic”  și semnarea acordului de parteneriat aferent îndeplinește condițiile tehnice pentru a fi supus dezbaterii și aprobării plenului consiliului local.

